མཉམ་དུ་སྤེལ་བའི་གསལ་བསྒྲགས་ནང་།དྲན་གསོ་ཁང་གསུམ་གྱིས་རིག་གནས་བཤམས་མཛོད་ཁང་གི་རྒྱལ་གཅེས་རིང་ལུགས་ཀྱི་སློབ་གསོའི་ནུས་པར་ཤུགས་སྣོན་བརྒྱབ་སྟེ།ལོ་རྒྱུས་ཀྱི་ལྟ་བའི་སློབ་གསོར་ཤུགས་སྣོན་རྒྱག་དགོས།རིག་གནས་བཤམས་མཛོད་ཁང་ལ་འགྲེམས་སྟོན་དང་།རིག་དངོས།དཔེ་དེབ་སོགས་སྲོལ་རྒྱུན་སློབ་གསོའི་ཐབས་ལམ་ཡོད་པའི་ཁར།སློབ་གསོའི་ཞབས་ཞུའི་ཐོན་རྫས་ཞིབ་བཟོ་བྱ་རྒྱུར་ཤུགས་སྣོན་རྒྱག་དགོས།མཛད་སྒོའི་རང་བཞིན་དང་།མྱོང་རོལ་རང་བཞིན།ཞུགས་པའི་རང་བཞིན་བཅས་ཀྱི་རྣམ་པ་བརྒྱུད་དེ།རྒྱལ་གཅེས་རིང་ལུགས་དང་ཞིབ་འཇུགདེ་བཞིན་སློབ་སྦྱོང་བཅས་བཟུང་འབྲེལ་བྱས་ཏེ།ས་ཡུལ་དངོས་ཀྱི་སློབ་སྦྱོང་ནང་རྒྱལ་གཅེས་དེ་མི་སེམས་སུ་ཟུག་པ་བྱེད་པ་དང་།རྒྱལ་གཅེས་རིང་ལུགས་དེ་ལག་ལེན་དང་།དོན་འཁྱོལ་བྱེད་པའི་བྱ་སྤྱོད་ལ་འགྱུར་བ་བྱེད་དགོས་ཅེས་དང་།གསལ་བསྒྲགས་ནང་།རིག་གནས་བཤམས་མཛོད་ཁང་གིས་སྨྱན་སྦྱོར་གྱི་རྣམ་པ་མི་འདྲ་བ་བརྒྱུད་དེ་ཡང་དག་པའི་ལོ་རྒྱུས་ཀྱི་དོན་དངོས་གནས་ཚུལ་རྒྱུད་བསྒྲགས་བྱས་ནས།སྤྱི་ཚོགས་ཐོག་ཡང་དག་པའི་ལོ་རྒྱུས་ཀྱི་འདུ་ཤེས་ཆགས་པ་དང་།རྒྱལ་གཅེས་རིང་ལུགས་ཀྱི་བརྗོད་དོན་གཙོ་བོ་དར་སྤེལ་གཏོང་བ།དྲ་བའི་གླེང་ཕྱོགས་ཀྱི་སྐྱེ་ཁམས་བཟང་པོ་བསྐྲུན་པ་བཅས་བྱས་ནས།ལོ་རྒྱུས་ཀྱི་དོན་སྟོང་རིང་ལུགས་དང་།རྩེད་གཏམ་སོགས་བྱ་ངན་སྤྱོད་ངན་སྣ་ཚོགས་བཀག་འགོག་བྱེད་པ་དང་།སྨྱན་སྦྱོར་གསར་པའི་རྒྱལ་གཅེས་རིང་ལུགས་ཀྱི་སློབ་གསོའི་ཐོན་རྫས་བཟོས་ཏེ།གོམ་གང་མདུན་སྤོས་ངང་ལོ་རྒྱུས་སློབ་གསོ་ཁྱབ་བརྡལ་གཏོང་དགོས་ཅེས་བཏོན་ཡོད་པ་རེད།